ปิดตำนานวงร็อกดาวแดง ''Clash'' ยุบวงแล้ว!! - เพลงสุดท้าย
แสดงแล้ว 13002 ครั้ง /
กรกฎาคม 12, 2010, 17:52
ปิดตำนานวงร็อกดาวแดง ''Clash'' ยุบวงแล้ว!!
หลัง 5 หนุ่มวง ''แคลช'' ปรีติ บารมีอนันต์ (แบงค์) ร้องนำ, คชภัค ผลธนโชติ (พล) กีตาร์, ฐาปนา ณ บางช้าง (แฮ็คส์) กีตาร์, สุกฤษณ์ ศรีเปารยะ (สุ่ม) เบส และอนันต์ ดาบเพ็ชรธิกรณ์ (ยักษ์) กลองชุด ได้ประกาศยุติการทำงานเพลงเอาไว้แค่ชุดที่ 7 ''Nine Miss U 2'' ปิดฉากความยิ่งใหญ่ตลอด 9 ปีบนถนนดนตรีที่พวกเค้าร่วมสนุก และทุกข์ไปกับแฟนคลับพันธุ์แท้!
''วันนี้ที่พี่มายืนอยู่บนนั่งร้านนี้พี่รู้สึกตื่นเต้นมากกว่าตอนที่อยู่บน เวทีคนดูเป็นหมื่นสองหมื่น ตอนนี้พี่ตื่นเต้นมากกว่าตอนเล่นคอนเสิร์ตคราวก่อนๆ เพราะมันเป็นคำพูดที่ไม่อยากพูด มันเป็นคำพูดที่ทำร้ายจิตใจทุกคนไม่ว่าทางตรงหรือทางอ้อม หรือแม้แต่กระทั่งพวกพี่เองก็ลำบากใจที่ต้องพูดแบบนี้ ไม่รู้เหมือนกันว่าพวกเราเป็นกลุ่มคนที่โชคดีหรือร้าย ที่จะได้ฟังว่าวงแคลชอัลบั้มนี้เป็นอัลบั้มสุดท้ายจริงๆ พวกเราขอโทษ แล้วก็.....(นิ่งสักพัก)''
''พี่ขออีกหนึ่งเทก ร้องไปแล้วนึกถึงเกือบ 10 ปีที่ผ่านมาที่เราอยู่ด้วยกันเสมอ ตามเนื้อเพลงต่อให้ไม่มีวงแคลชแล้ว แต่พวกเราจะอยู่กับทุกคนตลอดไป แล้วอาชีพพวกนี้คงจะทิ้งไม่ได้ เพราะเราทำอย่างอื่นไม่เป็น พวกเราก็ยังคงวนเวียนอยู่ในวงการบันเทิงเหมือนเดิม แต่ในรูปแบบที่ทุกๆ คนใฝ่ฝันและต้องการจริงๆ ความตั้งใจนี้ไม่ได้เพิ่งคิดจริงๆ อัลบั้มที่แล้วควรจะเป็นอัลบั้มสุดท้าย แต่เราคิดว่ามันคงจะใจดำเกินไปที่ไม่ได้บอกก่อน จึงมีอัลบั้มนี้ แคลช 9 มิส ยู ทู ร้องอีกหนึ่งเทก ร้องด้วยความตั้งใจ ร้องให้ซึ้งที่สุด และเพราะที่สุดนะครับ'' แบงค์และผองเพื่อนกล่าวพร้อมน้ำตานองหน้า
''ตกใจค่ะ (น้ำเสียงสะอื้น) คือก่อนหน้านี้เราก็พอจะรู้มาบ้าง เพราะมีข่าวออกมาว่าพี่ๆ เค้าจะยุบวง แต่ก็ไม่เชื่อ วันนั้นจำได้ว่า 5 มีนาคม ที่ผ่านมา พอได้ไปหาพี่ๆ เค้าหนูร้องไห้หนักมาก หนูก็เลยถามพี่พล พี่เค้าก็บอกว่ายังทำอัลบั้มต่อ ไปถามพี่แฮ็คส์เค้าก็บอกว่าไม่จริงหรอก หนูก็เลยโล่งใจขึ้นมาบ้าง จนมาเป็นเพลงสุดท้าย หนูก็ไปถามพี่แฮ็คส์ว่าจริงมั้ย เค้าก็บอกไม่จริง อืมหนูก็ดีใจที่พี่ๆ เค้าจะทำวงต่อ แต่พอมาวันนี้อยู่ดีๆ เค้าก็พูดออกมา (ร้องไห้) หนูก็คิดว่ามันจะไม่ใช่ ตั้ง 9 ปี เกือบ 10 ปีแล้วที่แคลชทำอัลบั้มออกมา หนูชอบมาตั้งแต่ ป.3 ชอบมา 8 ปี ซึ่งพ่อหนูเพิ่งให้อิสระ เมื่อตอนต้นปีอ่ะค่ะ และก็ตามพี่ๆ เค้ามาตลอด เรียกว่าเสียใจมากค่ะ''
ลลิ ตา มงคลสิน อายุ 17 ปี จ.สมุทรปราการ
« แก้ไขครั้งสุดท้าย: กรกฎาคม 12, 2010, 18:05 โดย Moshi »
กรกฎาคม 12, 2010, 20:54
ง่ะ ใครรู้มั่งว่าเค้าจะยุบทำไมอ่ะครับ ฮือๆ พี่แบงค์ๆๆๆๆๆๆๆๆๆๆๆ
chaikub55
กรกฎาคม 21, 2010, 12:26
เคยได้ยินมาว่า เขาความคิดแตกแยกกันอ่าคับ
ยังไงเขาก็อยู่ประเทศไทย อาจจะมารวมตัวกันเป็นวงแคลชได้อีกใครจะไปรู้